**Apáczai ösztöndíjprogram**

A szakképző intézmények hátrányos helyzetű, jó tanulmányi eredményű tanulói számára nyújtott támogatás. A támogatás pályázat útján nyerhető el.

Felhívjuk a pályázók és mentorok figyelmét, hogy az Apáczai ösztöndíjprogram keretében a 2022/2023. tanév II. félévre meghirdetett pályázati időszakot a Nemzeti Szakképzési és Felnőttképzési Hivatal a KRÉTA rendszer elektronikus pályázati felületének újranyitásával meghosszabbította.

Az új támogatási időszakra vonatkozóan a pályázatok benyújtásának feltételeiről a Nemzeti Szakképzési és Felnőttképzési Hivatal nive.hu honlapján, az IKK Innovatív Képzéstámogató Központ Zrt. ikk.hu honlapon, valamint a Köznevelési Regisztrációs és Tanulmányi Alaprendszerben, a KRÉTA Tudásbázis oldalán közzétett pályázati kiírásban nyújt részletes tájékoztatást.

A pályázat benyújtására nappali rendszerű szakmai oktatásban tanulói jogviszonnyal rendelkező, szakképző iskola, technikum, valamint két tanítási nyelvű technikum 9., 10. és 11. évfolyamának tanulói jogosultak.
A rászorultsági helyzet és jó tanulmányi eredmény alapján jogosult tanulók a KRÉTA rendszer elektronikus pályázati felületén meghosszabbított határidőig, **2023. február 28**. 20:00 óráig nyújthatják be pályázatukat.

A hátrányos helyzet fennállása a pályázat benyújtásakor vagy az azt megelőző öt évben kiállított határozat alapján, a jó tanulmányi eredmény a pályázat benyújtását közvetlenül megelőző tanév év végi bizonyítványa alapján igazolható.

A havonta nyújtható tanulói támogatás összege a tanulmányi eredménnyel arányosan meghatározott.

Az anyagi ösztönzés mellett -mentorok bevonásával- tehetséggondozó támogatást is biztosít a projekt a támogatási időszak teljes időtartamában.

Az intézmény által kiállított Mentori támogató nyilatkozatot a pályázathoz csatolni szükséges.

A pályázati lehetőséget az „Ösztönzőrendszer kialakítása a szakképzésben – Apáczai ösztöndíjprogram” című, GINOP-6.2.9-VEKOP-20-2021-00001 azonosítószámú kiemelt projekt biztosítja. A pályázat forrását az Európai Szociális Alap és Magyarország költségvetése társfinanszírozásban biztosítja.

A pályázati kiírást a Nemzeti Szakképzési és Felnőttképzési Hivatal a saját,nive.hu honlapján, valamint az IKK Innovatív Képzéstámogató Központ az ikk.hu honlapon teszi közzé.

**További információk**

A pályázók és a pályázat benyújtásában közreműködő mentorjelöltek az ösztöndíjprogrammal kapcsolatos kérdéseiket az Apáczai ösztöndíjprogram hivatalos ügyfélszolgálata, az ugyfelszolgalat.apaczai@nive.hu e-mail címen tehetik fel.

(Forrás: ikk.hu)